ได้ชิมข้าวมันไก่มาหลายร้าน ที่สิงคโปร์ก็มีโอกาสได้ไปชิมมา แต่ต้องขอบอกว่าหาร้านไหนเทียบข้าวมันไก่ร้านนี้ได้ยากนัก

การนำเสนออาหารทำให้ต้องแปลกใจตั้งแต่แรกเห็น เพราะข้าวที่นี่เขาไม่โปะไก่มาให้ แต่จะเสิร์ฟแยกไก่สับจานหนึ่ง กับข้าวอีกจานหนึ่ง พร้อมน้ำจิ้มและน้ำซุป

จุดเด่นคือไก่ที่นุ่มละมุน ที่สำคัญคือหอม กลมกล่อมถึงรสกว่าไก่ร้านทั่วๆ ไปในหาดใหญ่ หรือแม้แต่ร้านไหนๆ ในประเทศไทยเสียด้วยซ้ำ

ไม่ต้องกลัวจะเลี่ยนเพราะเขาหมกแตงกวามาให้อย่างจุใจ พร้อมผักกาดหอม ซึ่งข้าพเจ้าเองก็จัดการไม่มีเหลือ

คนจีนคนมาเลย์ ต่างชาติมากินกันให้ตรึม

ราคาจานละ 90 กับปริมาณที่คุ้มค่า รสชาติที่หาตัวจับยาก ทำให้รู้สึกว่าไม่แพงเกินไปเลย

ความอร่อยบรรยายได้ไม่หมด เอาเป็นว่ามาชิมเองเถิด ขอแนะนำแบบไม่ได้ค่าโฆษณา เพราะข้าวมันไก่โกตี๋โอชาเขาแจ่มจริงๆ นะครับ